32003R0430
L 065/16
JURNALUL OFÍCIAL AL UNIUNII EUROPENE
REGULAMENTUL (CE) NR. 430/2003 AL COMISIEI
din 7 martie 2003
de stabilire a restituirilor la export pentru zahărul alb și zahărul brut ca atare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1260/2001 al Consiliului din 19 iunie 2001 privind organizarea comună a piețelor în sectorul zahărului (1), modificat de Regulamentul (CE) nr. 680/2002 al Comisiei (2), în special articolul 27 alineatul (5) al doilea paragraf,
întrucât:
(1)
În temeiul articolului 27 din Regulamentul (CE) nr. 1260/2001, diferența dintre cursurile sau prețurile de pe piața mondială ale produselor prevăzute la articolul 1 alineatul (1) litera (a) din regulamentul menționat și prețurile acestor produse în Comunitate poate fi acoperită cu o restituire la export.
(2)
În sensul Regulamentului (CE) nr. 1260/2001, restituirile pentru zahărul alb și brut nedenaturat și exportat ca atare trebuie fixate luându-se în considerare situația de pe piața comunitară și cea mondială a zahărului în special elementele de preț și costuri prevăzute la articolul 28 din regulamentul în cauză. În conformitate cu același articol, trebuie să se țină seama și de aspectul economic al exporturilor preconizate.
(3)
Pentru zahărul brut, restituirea trebuie fixată pentru calitatea standard. Aceasta este definită în anexa I punctul II din Regulamentul (CE) nr. 1260/2001. Restituirea este fixată, în plus, în conformitate cu articolul 28 alineatul (4) din Regulamentul (CE) nr. 1260/2001. Zahărul candel a fost definit în Regulamentul (CE) nr. 2135/95 al Comisiei din 7 septembrie 1995 privind normele de aplicare pentru acordarea restituirilor la export în sectorul zahărului (3). Valoarea restituirii astfel calculate în ceea ce privește zahărul aromatizat sau cel cu adaos de coloranți trebuie să se aplice conținutului lor de zaharoză și trebuie stabilit de acum înainte la 1 % din acest conținut.
(4)
În cazuri speciale, valoarea restituirii poate fi fixată prin acte de natură diferită.
(5)
Restituirea trebuie fixată o dată la două săptămâni. Ea poate fi modificată în acest interval.
(6)
În sensul articolului 27 alineatul (5) primul paragraf din Regulamentul (CE) nr. 1260/2001, situația pieței mondiale sau cerințele specifice de pe anumite piețe pot impune diferențierea restituirii pentru produsele prevăzute la articolul 1 din regulamentul în cauză, în funcție de destinația acestora.
(7)
Creșterea semnificativă și rapidă a importurilor preferențiale de zahăr provenind din țările din Balcanii occidentali de la începutul anului 2001, precum și exporturile de zahăr din Comunitate către aceste țări, pare a avea un caracter extrem de artificial.
(8)
Pentru a evita orice abuz în ceea ce privește reimportul în Comunitate de produse din sectorul zahărului care au beneficiat de restituiri la export, este necesar să nu se stabilească pentru țările din Balcanii occidentali o restituire pentru produsele prevăzute în prezentul regulament.
(9)
Având în vedere aceste elemente și situația actuală a piețelor din sectorul zahărului, în special cursurile sau prețurile zahărului în Comunitate și pe piața mondială, restituirea trebuie să se stabilească la valorile corespunzătoare.
(10)
Comitetul de gestionare a zahărului nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Restituirile care se acordă pentru exportul produselor prevăzute la articolul 1 alineatul (1) litera (a) din Regulamentul (CE) nr. 1260/2001, ca atare și nedenaturate, sunt fixate în conformitate cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 martie 2003.